ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 28**

**Казанлък, 09.10.2019 г.**

Заседанието се откри в 17.00 ч. от Председателя Здравко Балевски, при следния:

**Дневен ред:**

1. Разглеждане на постъпила жалба относно нарушение на Заповед за определяне на местата за поставяне на агитационни материали в с. Горно Изворово с Вх.№ 161/09.10.2019.
2. Разглеждане на искане за промени в състава на СИК от квотата на ПП ГЕРБ с Вх.№ 158/09.10.2019.
3. Упълномощаване на членове на ОИК Казанлък, които да предадат на ЦИК екземплярите от протоколите и решенията на ОИК за всеки вид избор, екземплярите от протоколите на СИК, предназначени за ЦИК, разписките от компютърната обработка на протоколите на СИК, копие от компютърната разпечатка на данните за протокола и решението на ОИК за всеки вид избор, предоставени от изчислителния пункт, два броя технически носители с числовите данни от обработката на протоколите на СИК.
4. Разглеждане на искане за промени в състава на СИК от квотата на Политическа Коалиция „Демократична България-обединение“ с Вх.№ 159/09.10.2019.
5. Разни.

На заседанието присъстват 11от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

В Общинска избирателна комисия Казанлък е постъпила жалба с Вх. № 161/ 09.10.2019 год., от Надежда Колева Пенчева, относно нарушение на Заповед № 3/26.09.2019 г. на кмета на с. Горно Изворово, с която са определени местата за поставяне на агитационни материали. В жалбата се посочва, че в населеното място са разлепени агитационни материали на коалиция „БСП ЗА БЪЛГАРИЯ“ във връзка с провеждането на изборите за общински съветници и кметове на 27 октомври 2019 г., извън определените за това места, изрично упоменати в горепосочената заповед. Съгласно жалбата, разлепените агитационни материали са поставени на следните места: на главната улица на населеното място и на оградата на читалището, като са онагледени с приложен снимков материал.

От събраните по случая данни, комисията установи следното:

Със Заповед №3/26.09.2019 г. на кмета на с. Горно Изворово е определено мястото за поставяне на агитационни материали. Съгласно цитираната заповед, „Поставянето на агитационни материали в с. Горно Изворово е разрешено на табло, поставено пред кръчмата. От направената проверка се установи, че са установени агитационни материали на Коалиция БСП ЗА БЪЛГАРИЯ – на кандидата за кмет на община Стоян Петров и листата с кандидати за общински съветници. Материалите са разлепени, както следва:

- на главната улица в населеното място и

- на оградата на читалището;

Същите са поставени извън определеното ва заповедта на кмета на кметството, място, което е нарушение на чл.183, ал.3 от Изборния кодекс.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Йорданка Арнаудова, Петър Иванов, Петко Петков, Ваня Андреева, Милена Кацарова, Тюркян Салиева, Любомир Денков, Милена Кулева и Спас Спасов)* приемане на решението гласуваха всички присъстващи 11 членове на комисията. **„Против“** приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс, Общинска избирателна комисия – Казанлък взе следното:

РЕШЕНИЕ № 131

1. Да се премахнат агитационните материали, поставени в полза на Коалиция „БСП за България от следните места:

- на главната улица в населеното място и

- на оградата на читалището;

2.Настоящото Решение да се изпрати на Кмета на кметство с. Горно Изворово за сведение и изпълнение.

Решението подлежи на обжалване пред Централната избирателна комисия в тридневен срок от обявяването му.

**По т.2 от Дневния ред:**

Постъпило е Искане с Вх. № 158/09.10.2019 г. от ПП ГЕРБ относно промени в състава на СИК от квотата на партията във връзка с провеждането на изборите за общински съветници и кметове на 27 октомври 2019 г. В искането изрично са упоменати новите членове на СИК, заедно с необходимите данни. Към Искането са приложени и 2 (два) броя молби от лицата, които се заменят, в които се посочва изричната им воля да бъдат освободени от съответните позиции в секционните избирателни комисии.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Йорданка Арнаудова, Петър Иванов, Петко Петков, Ваня Андреева, Милена Кацарова, Тюркян Салиева, Любомир Денков, Мартина Кулева и Спас Спасов)* приемане на решението гласуваха всички присъстващи 11 членове на комисията. **„Против“** приемане на решението гласуваха – няма.

На основание на чл.85, ал.4 във връзка с чл.87, ал.1, т.5 от Изборния кодекс и във връзка с Решение №120 от 28.09.2019 г. на ОИК Казанлък, се взе следното:

**РЕШЕНИЕ № 132**

Приема направеното искане от ПП ГЕРБ относно промени в състава на СИК от квотата на партията във връзка с провеждането на изборите за общински съветници и кметове на 27 октомври 2019 г.

Назначава предложените от ПП ГЕРБ членове на посочените секционни избирателни комисии.

На новоназначените членове на СИК от квотата на ПП ГЕРБ да се издадат съответните удостоверения.

Да се анулират издадените удостоверения на председатели, зам.-председатели, секретари и членове на СИК, които са заменени.

Решението подлежи на обжалване пред Централната избирателна комисия в тридневен срок от обявяването му.

**По т.3 от Дневния ред:**

Председателят на Комисията докладва необходимостта от упълномощаване на членове на Общинска избирателна комисия Казанлък, които да предадат на ЦИК екземплярите от протоколите и решенията на ОИК за всеки вид избор, екземплярите от протоколите на СИК, предназначени за ЦИК, разписките от компютърната обработка на протоколите на СИК, копие от компютърната разпечатка на данните за протокола и решението на ОИК за всеки вид избор, предоставени от изчислителния пункт, два броя технически носители с числовите данни от обработката на протоколите на СИК.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Йорданка Арнаудова, Петър Иванов, Петко Петков, Ваня Андреева, Милена Кацарова, Тюркян Салиева, Любомир Денков, Мартина Кулева и Спас Спасов)* приемане на решението гласуваха всички присъстващи 11 членове на комисията. **„Против“** приемане на решението гласуваха – няма.

На основание чл. 87, ал.1, т.32 от ИК, Общинска избирателна комисия – Казанлък взе следното:

**РЕШЕНИЕ № 133**

Общинска избирателна комисия Казанлък УПЪЛНОМОЩАВА следните членове, които да предадат на ЦИК екземплярите от протоколите и решенията на ОИК за всеки вид избор, екземплярите от протоколите на СИК, предназначени за ЦИК, разписките от компютърната обработка на протоколите на СИК, копие от компютърната разпечатка на данните за протокола и решението на ОИК за всеки вид избор, предоставени от изчислителния пункт, два броя технически носители с числовите данни от обработката на протоколите на СИК, а именно:

1. Здравко Красимиров Балевски с ЕГН xxxxxxxxxx, в качеството му на Председател на ОИК 2412.
2. Таня Йорданова Димитрова с ЕГН xxxxxxxxxx, в качеството й на Секретар на ОИК 2412.

Решението подлежи на обжалване пред Централната избирателна комисия в тридневен срок от обявяването му.

**По т.4 от Дневния ред:**

Постъпило е Предложение с Вх. № 159/09.10.2019 г. от ПК „Демократична България – обединение“ относно промени в състава на СИК от квотата на коалицията във връзка с провеждането на изборите за общински съветници и кметове на 27 октомври 2019 г. В искането изрично са упоменати новите членове на СИК, заедно с необходимите данни. Към Предложението са приложени и 3 (три) броя заявления от лицата, които се заменят, в които се посочва изричната им воля да бъдат освободени от съответните позиции в секционните избирателни комисии.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Йорданка Арнаудова, Петър Иванов, Петко Петков, Ваня Андреева, Милена Кацарова, Тюркян Салиева, Любомир Денков, Мартина Кулева и Спас Спасов)* приемане на решението гласуваха всички присъстващи 11 членове на комисията. **„Против“** приемане на решението гласуваха – няма.

На основание на чл.85, ал.4 във връзка с чл.87, ал.1, т.5 от Изборния кодекс и във връзка с Решение №120 от 28.09.2019 г. на ОИК Казанлък, се взе следното:

**РЕШЕНИЕ № 134**

Приема направеното предложение от ПК „Демократична България – обединение“ относно промени в състава на СИК от квотата на коалицията във връзка с провеждането на изборите за общински съветници и кметове на 27 октомври 2019 г.

Назначава предложените от ПК „Демократична България – обединение“ членове на посочените секционни избирателни комисии.

На новоназначените членове на СИК от квотата на ПК „Демократична България – обединение“ да се издадат съответните удостоверения.

Да се анулират издадените удостоверения на председатели, зам.-председатели, секретари и членове на СИК, които са заменени.

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 18:05 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**ЗАМЕСТНИК-ПРЕДСЕДАТЕЛ**..…………………………….

/ТЮРКЯН САЛИЕВА/